ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રી 19મી જૂને 44મી ચેસ ઓલિમ્પિયાડ માટે ઐતિહાસિક મશાલ રિલે લોન્ચ કરશે
ભારત પ્રથમ વખત ચેસ ઓલિમ્પિયાડનું આયોજન કરશે
ચેસ ઓલિમ્પિયાડમાં પ્રથમ વખત ઓલિમ્પિક શૈલીની ટોર્ચ રિલે રજૂ કરવામાં આવી
ચેસ ઓલિમ્પિયાડની તમામ ભાવિ મશાલ રિલે ભારતથી શરૂ થશે
પ્રધાનમંત્રી શ્રી નરેન્દ્ર મોદી 19મી જૂનના રોજ સાંજે 5 વાગ્યે ઈન્દિરા ગાંધી સ્ટેડિયમ, નવી દિલ્હી ખાતે 44મી ચેસ ઓલિમ્પિયાડ માટે ઐતિહાસિક મશાલ રિલેનું લોકાર્પણ કરશે. આ પ્રસંગે તેઓ સભાને પણ સંબોધિત કરશે.
આ વર્ષે, પ્રથમ વખત, આંતરરાષ્ટ્રીય ચેસ બોડી, FIDE એ ચેસ ઓલિમ્પિયાડ ટોર્ચની સ્થાપના કરી છે જે ઓલિમ્પિક પરંપરાનો એક ભાગ છે, પરંતુ ચેસ ઓલિમ્પિયાડમાં ક્યારેય કરવામાં આવી ન હતી. ભારત ચેસ ઓલિમ્પિયાડ ટોર્ચ રિલે ધરાવનાર પ્રથમ દેશ બનશે. નોંધનીય છે કે, ચેસના ભારતીય મૂળને વધુ ઊંચાઈએ લઈ જતા, ચેસ ઓલિમ્પિયાડ માટે ટોર્ચ રિલેની આ પરંપરા હવેથી હંમેશા ભારતમાં શરૂ થશે અને યજમાન દેશમાં પહોંચતા પહેલા તમામ ખંડોમાં પ્રવાસ કરશે.
FIDE પ્રમુખ આર્કાડી ડ્વોરકોવિચ પ્રધાનમંત્રીને મશાલ સોંપશે, જે બદલામાં તેને ગ્રાન્ડમાસ્ટર વિશ્વનાથન આનંદને સોંપશે. ત્યારપછી આ મશાલને ચેન્નાઈ નજીક મહાબલીપુરમ ખાતે અંતિમ પરાકાષ્ઠા પહેલા 40 દિવસના ગાળામાં 75 શહેરોમાં લઈ જવામાં આવશે. દરેક સ્થળે રાજ્યના ચેસ ગ્રાન્ડમાસ્ટરને મશાલ મળશે.
44મી ચેસ ઓલિમ્પિયાડ 28મી જુલાઈથી 10મી ઓગસ્ટ, 2022 દરમિયાન ચેન્નાઈમાં યોજાશે. 1927થી આયોજિત આ પ્રતિષ્ઠિત સ્પર્ધા ભારતમાં અને 30 વર્ષ પછી એશિયામાં પ્રથમ વખત યોજાઈ રહી છે. 189 દેશો ભાગ લઈ રહ્યા છે, આ કોઈપણ ચેસ ઓલિમ્પિયાડમાં સૌથી મોટી ભાગીદારી હશે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 195.67 કરોડને પાર
12-14 વર્ષની વય જૂથ માટે 3 .54 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 58,215
છેલ્લા 24 કલાકમાં 12,213 દૈનિક નવા કેસ નોંધાયા
સાજા થવાનો દર હાલમાં 98.65%
સાપ્તાહિક પોઝિટિવિટી દર 2.38%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 195.67 Cr  ને વટાવી ગયું છે. આ 2,51,69,966 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.54 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,08,011
|
|
બીજો ડોઝ
|
|
1,00,53,063
|
|
સાવચેતી ડોઝ
|
|
54,65,562
|
|
FLWs
|
|
પ્રથમ ડોઝ
|
|
1,84,21,202
|
|
બીજો ડોઝ
|
|
1,76,06,559
|
|
સાવચેતી ડોઝ
|
|
93,82,185
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,54,38,168
|
|
બીજો ડોઝ
|
|
2,02,44,208
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,99,76,091
|
|
બીજો ડોઝ
|
|
4,73,50,637
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,77,64,006
|
|
બીજો ડોઝ
|
|
49,63,96,335
|
|
સાવચેતી ડોઝ
|
|
17,23,321
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,33,64,414
|
|
બીજો ડોઝ
|
|
19,23,29,305
|
|
સાવચેતી ડોઝ
|
|
19,38,578
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,71,86,749
|
|
બીજો ડોઝ
|
|
12,00,51,879
|
|
સાવચેતી ડોઝ
|
|
2,16,36,741
|
|
સાવચેતી ડોઝ
|
|
4,01,46,387
|
|
કુલ
|
|
1,95,67,37,014
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 58,215 થયો છે. દેશના કુલ પોઝિટિવ કેસના 0.13% સક્રિય કેસ છે.
પરિણામે, ભારતનો રિકવરી રેટ 98.65% છે. છેલ્લા 24 કલાકમાં 7,624 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,26,74,712 છે.
છેલ્લા 24 કલાકમાં 12,213 નવા કેસ નોંધાયા છે.
છેલ્લા 24 કલાકમાં કુલ 5,19,419 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.63 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 2.38% છે અને દૈનિક સકારાત્મકતા દર 2.35% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121
પ્રધાનમંત્રીનું કાર્યાલય
એક્સ્પો 2020 દુબઇમાં ભારતીય પેવેલિયનને પ્રધાનમંત્રીનો સંદેશ
“આ એક્સ્પો UAE અને દુબઇ સાથે આપણા ઘનિષ્ઠ અને ઐતિહાસિક સંબંધોનું વધુ નિર્માણ કરવામાં અને ઘણો ઉપયોગી થશે”
“આ એક્સ્પો સદીમાં એકાદ વખત આવતી મહામારી સામે માનવજાતના દૃઢ મનોબળનો પૂરાવો છે”
“ભારત તમને મહત્તમ વિકાસ આપે છે. વ્યાપકતામાં વિકાસ, મહત્વાકાંક્ષામાં વિકાસ, પરિણામોમાં વિકાસ. ભારત પધારો અને વિકાસ ગાથાનો હિસ્સો બનો”
“અમારો આર્થિક વિકાસ વારસાગત ઉદ્યોગો અને સ્ટાર્ટ-અપ્સના સંયોજનથી સંચાલિત છે”
“છેલ્લા સાત વર્ષમાં, ભારત સરકારે આર્થિક વિકાસને વેગવાન કરવા માટે કેટલાય સુધારા હાથ ધર્યા છે. આ વલણને એકધારું જાળવી રાખવા માટે અમે હજુ ઘણું કરીશું”
એક્સ્પો 2020 દુબઇમાં ભારતીય પેવેલિયનને પ્રધાનમંત્રી શ્રી નરેન્દ્ર મોદીએ આપેલા સંદેશ દરમિયાન આ એક્સ્પોને ઐતિહાસિક ગણાવીને કહ્યું હતું કે, “મધ્યપૂર્વ, આફ્રિકા અને દક્ષિણ એશિયા પ્રદેશમાં યોજાનારો આ પ્રથમ એક્સ્પો છે. મને ખાતરી છે કે, UAE અને દુબઇ સાથે આપણા ઘનિષ્ઠ અને ઐતિહાસિક સંબંધોનું વધુ આગળ નિર્માણ કરવા માટે આ એક્સ્પો ઘણો ઉપયોગી થશે.” પ્રધાનમંત્રીએ UAEના રાષ્ટ્રપતિ અને અબુધાબીના રાજા મહામહિમ શેખ ખલીફા બિન ઝાયેદ બિન અલ ન્હાયન, UAEના પ્રધાનમંત્રી અને ઉપરાષ્ટ્રપતિ તેમજ દુબઇના રાજા શેખ મોહંમદ બીન રશીદ અલ મક્તૌમનું અભિવાદન કર્યું હતું. પ્રધાનમંત્રીએ અબુધાબીના ક્રાઉન પ્રિન્સ મહામહિમ શેખ મોહંમદ બિન ઝાયેદ અલ ન્હાયનને પણ શુભેચ્છાઓ પાઠવતા કહ્યું હતું કે, “આપણી વ્યૂહાત્મક ભાગીદારીમાં જે પ્રગતિ પ્રાપ્ત થઇ છે તેમાં તેમની ભૂમિકા ખૂબ જ મહત્વપૂર્ણ રહી છે. બંને દેશોની પ્રગતિ અને સમૃદ્ધિ માટે હું તેમની સાથે કામ કરવાનું ચાલુ રાખવા માટે તત્પર છુ.”
પ્રધાનમંત્રીએ ટિપ્પણી કરી હતી કે, એક્સ્પો 2020ની મુખ્ય થીમ છે: મનને જોડવા, ભવિષ્યનું નિર્માણ કરવું. પ્રધાનમંત્રીએ ઉમેર્યું હતું કે, “અમે જ્યારે નવા ભારતનું સર્જન કરવાની દિશામાં આગળ વધીએ ત્યારે આ થીમની આ ભાવના ભારતના પ્રયાસોમાં જોવા મળે છે. આ એક્સ્પો સદીમાં એકાદ વખત આવતી મહામારી સામે માનવજાતના દૃઢ મનોબળનો પૂરાવો છે.”
ભારતના પેવેલિયનની થીમ ‘નિખાલતા, તક અને વિકાસ’નો સંદર્ભ ટાંકતા પ્રધાનમંત્રીએ ભારપૂર્વક કહ્યું હતું કે, આજનું ભારત દુનિયામાં સૌથી વધારે મુક્ત અને નિખાલસ દેશોમાંથી એક છે, તે શીખવા માટે નિખાલસ છે, દૃશ્ટિકોણ માટે નિખાલસ છે, રોકાણ માટે નિખાલસ છે. પ્રધાનમંત્રીએ રોકાણકારોને આમંત્રણ પાઠવતા જણાવ્યું હતું કે, “ભારત તમને મહત્તમ વિકાસ પણ આપે છે. વ્યાપકતામાં વિકાસ, મહત્વાકાંક્ષામાં વિકાસ, પરિણામોમાં વિકાસ. ભારત પધારો અને અમારી વિકાસ ગાથાનો હિસ્સો બનો.”
ભારતની જીવંતતા અને વિવિધતા અંગે વાત કરતા પ્રધાનમંત્રીએ જણાવ્યું હતું કે, ભારત કૌશલ્યનું પાવરહાઉસ છે અને ટિપ્પણી કરી હતી કે, ભારત ટેકનોલોજી, સંશોધન અને આવિષ્કારની દુનિયામાં ખૂબ જ આગળ વધી રહ્યું છે. તેમણે ઉમેર્યું હતું કે, “અમારો આર્થિક વિકાસ વારસાગત ઉદ્યોગો અને સ્ટાર્ટ-અપ્સના સંયોજનથી સંચાલિત છે. ભારતનું પેવેલિયન આ વિવિધ ક્ષેત્રોમાં શ્રેષ્ઠ રજૂઆત કરશે. છેલ્લા સાત વર્ષમાં ભારત સરકારે અર્થતંત્રની વૃદ્ધિને વેગવાન કરવા માટે સંખ્યાબંધ સુધારા હાથ ધર્યા છે.” તેમણે ઉમર્યું હતું કે, “અમે આ વલણને એકધારું જાળવી રાખવા માટે હજુ ઘણું કરીશું.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
પ્રધાનમંત્રી નરેન્દ્ર મોદીની દૂરંદેશીમાં ભારતને વૈશ્વિક કૌશલ્ય હબ બનાવવાનું લક્ષ્ય છે: રાજીવ ચંદ્રશેખર
કૌશલ્ય વિકાસ અને ઉદ્યમશીલતા મંત્રાલય કૌશલ્ય ભારત 1.0ના લાભો પ્રાપ્ત કરવાના હેતુથી કૌશલ્ય ખીલવવા માટે એક નવા અભિગમ પર કામ કરી રહ્યું છે
માનનીય રાજ્યમંત્રી રાજીવ ચંદ્રશેખરે આજે ખારેલ ખાતે અનિલ નાયક ટેકનિકલ તાલીમ કેન્દ્રની મુલાકાત લીધી હતી. આ સંસ્થા દક્ષિણ ગુજરાતમાં શાળા છોડી દેનારા વિદ્યાર્થીઓને કૌશલ્ય તાલીમ આપવાનો વિચાર રજૂ કરનારી પ્રથમ સંસ્થા હોવાનું જાણવા મળ્યું છે. તેની શરૂઆત થઇ ત્યારથી આજદિન સુધીમાં, 1100 છોકરીઓ સહિત 4100 કરતાં વધારે વિદ્યાર્થીઓ આ કેન્દ્રમાંથી સ્નાતક થયા છે. NSDC દ્વારા માન્યતા પ્રાપ્ત આ કેન્દ્ર 70% કરતા વધારે દરનું પ્રભાવશાળી પ્લેસમેન્ટ ધરાવે છે.
આ પ્રસંગે સંબોધન આપતા મંત્રીએ જણાવ્યું હતું કે, “ખૂબ જ સુંદર રીતે નિર્માણ કરવામાં આવેલા અને ઉપકરણોથી ખૂબ જ સારી રીતે સજ્જ અનિલ નાયક તાલીમ કેન્દ્રએ નજીકના જિલ્લાઓ દત્તક લેવા જોઇએ અને સ્થાનિક જિલ્લા પ્રશાસન સાથે સહયોગમાં એક વ્યાપક જિલ્લા કૌશલ્ય વિકાસ યોજના તૈયાર કરવી જોઇએ. આ સંસ્થાએ અવશ્યપણે સ્થાનિક કૃષિ અને બિન-કૃષિ નોકરીની ભૂમિકાઓ સંબંધિત કૌશલ્ય તાલીમ પર ધ્યાન કેન્દ્રિત કરવું જોઇએ. આ કૌશલ્ય તાલીમ માંગ આધારિત નોકરીની ભૂમિકાઓ માટે ટેકનોલોજી દ્વારા સંચાલિત તાલીમ કાર્યક્રમોનો લાભ લઇને સ્થાનિક અર્થતંત્રને વેગ આપશે અને તેના કારણે નોકરી માટે સ્થળાંતર કરતા લોકોની સમસ્યાને હળવી કરી શકાશે.”
કૌશલ્ય વિકાસ અને ઉદ્યમશીલતા મંત્રાલય દ્વારા તૈયાર કરવામાં આવી રહેલા કૌશલ્ય માટેના નવા અભિગમ અંગે માહિતી આપતા રાજીવ ચંદ્રશેખરે ઉમેર્યું હતું કે, “પ્રધાનમંત્રી નરેન્દ્ર મોદીએ 15 જુલાઇ 2021ના રોજ કૌશલ્ય માટે એક નવો અભિગમ તૈયાર કરવા માટે સ્પષ્ટ આહ્વાન કર્યું હતું જે કૌશલ્ય ભારત 1.0 દ્વારા પ્રાપ્ત થયેલા લાભો પર આધારિત હશે. તેમણે ભારતના કૌશલ્યનો ફરી ઉપયોગ કરવા અને તેની ફરી કલ્પના કરવા માટે નિર્દેશો આપ્યા હતા અને કૌશલ્યને સૌના માટે મહત્વાકાંક્ષા બનાવીને નવા દૃષ્ટાંત સાથે આગળ વધવા માટે કહ્યુ હતું.”
મંત્રીએ આ સંસ્થાને મણિનગર શિક્ષણ સંકુલ ખાતે રાષ્ટ્રીય શિક્ષણ નીતિ અને કૌશલ્ય ભારત પહેલને જોડતી એવી પ્રારંભિક પરિયોજનાની રૂપરેખા તૈયાર કરવાનું સૂચન કર્યું હતું જેમાં રોજગારલક્ષી તાલીમ કેન્દ્ર, પ્રાથમિક અને માધ્યમિક શાળાનો સમાવેશ થતો હોય. તેમણે એવું પણ સૂચન કર્યું હતું કે, “ઉચ્ચ ગુણવત્તાની કૌશલ્ય તાલીમ સામાજિક સ્તરે ગેમ ચેન્જર બની શકે છે અને સ્થળાંતરને રોકવા કરવા માટે વધુ ગ્રામીણ એન્જિનિયરો તૈયાર કરવા જોઇએ. તે આદિવાસીઓ અને અન્ય યુવાનો માટે તકોના દ્વાર ખોલે છે અને દીર્ઘકાલિન પ્રગતિની ચાવી છે.”
મંત્રીએ નવસારી ખાતે નિરાલી કેન્સર હોસ્પિટલની પણ મુલાકાત લીધી. આ હોસ્પિટલે તેમની સ્થાપનાના એક વર્ષમાં 10,000 દર્દીઓની સારવાર કરી છે અને 700 કરતાં વધારે સર્જિકલ ઓપરેશનો કર્યા છે. એક મલ્ટી સ્પેશિયાલિટી હોસ્પિટલ ટૂંક સમયમાં કાર્યાન્વિત થવાની છે જે આ પ્રદેશમાં આરોગ્ય સંભાળ સુવિધાઓને નોંધપાત્ર પ્રોત્સાહન આપશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 180
કોલસા મંત્રાલય
કોલ બ્લોક્સની વાણિજ્યિક હરાજી માટેની બિડ્સ 13મી જાન્યુઆરી, 2023 સુધી સબમિટ કરી શકાશે
કોલસા મંત્રાલયે 03 નવેમ્બર, 2022ના રોજ 141 કોલસાની ખાણો માટે કોમર્શિયલ કોલસાની ખાણોની હરાજીના 6ઠ્ઠા તબક્કા અને 5મા તબક્કાનો બીજો પ્રયાસ શરૂ કર્યો. રોકાણકાર સમુદાયની વિવિધ માંગને ધ્યાનમાં રાખીને ચાલુ તબક્કા હેઠળની કોલસાની ખાણોની પસંદગી કરવામાં આવી છે; ઉદ્યોગોના પ્રતિસાદના આધારે તેમનું આકર્ષણ વધારવા માટે કોલસાની ખાણોમાંથી કેટલીકનું કદ બદલવામાં આવ્યું છે.
સમયરેખા અનુસાર, બિડર્સ 13 જાન્યુઆરી, 2023 સુધી 12:00 કલાક સુધીમાં ઈલેક્ટ્રોનિક પ્લેટફોર્મ પર અને તે જ દિવસે 16:00 કલાક સુધીમાં તેમની બિડ ઓનલાઈન સબમિટ કરી શકે છે. બિડ સોમવાર, જાન્યુઆરી 16, 2023ના રોજ 10:00 કલાકે બિડર્સના પ્રતિનિધિઓની હાજરીમાં ખોલવામાં આવશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 151
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 29.35 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 2.98 કરોડથી વધુ ડોઝ ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 29.35 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 26,36,26,884 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 2.98 કરોડ  થી વધુ કોવિડ રસી ઉપલબ્ધ છે.
ઉપરાંત 24,53,080 લાખથી વધુ રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી આવતીકાલે સવારે 9 કલાકે વીડિયો મેસેજ શેર કરશે
પ્રધાનમંત્રી શ્રી નરેન્દ્ર મોદી આવતીકાલે એટલે કે 03 એપ્રિલ, 2020ના રોજ સાવારે 9 કલાકે લોકો સાથે એક વીડિયો મેસેજ શેર કરશે.
પ્રધાનમંત્રીએ ટ્વીટ કરી માહિતી આપી હતી કે, “આવતીકાલે સવારે 9 કલાકે, હું ભારતીયોને એક વીડિયો મેસેજ શેર કરીશ.”
RP
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 171.28 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 7,90,789 થયું
- સક્રિય કેસનું ભારણ હાલમાં 1.86% છે
- સાજા થવાનો દર હાલમાં 96.95% નોંધાયો
- છેલ્લા 24 કલાકમાં 1,67,882 દર્દીઓ સાજા થયા, કુલ વધીને 4,11,80,751 દર્દીઓ સાજા થયા
- છેલ્લા 24 કલાકમાં ભારતમાં 67,084 નવા કેસ નોંધાયા
- દૈનિક પોઝિટિવીટી દર 4.44% પહોંચ્યો
- સાપ્તાહિક પોઝિટિવીટી દર હાલમાં 6.58% છે
- કુલ 74.61 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 15,11,321 ટેસ્ટ કરાયા
#Unite2FightCorona IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
ગૃહ મંત્રાલય
તબીબી પ્રોફેશનલો અને પેરામેડિકલ સ્ટાફ સરળતાથી આવનજાવન કરી શકે તેમજ તમામ ખાનગી ક્લિનિક્સ, નર્સિંગ હોમ અને લેબ ખુલ્લા રહે તે સુનિશ્ચિત કરો; કોવિડ અને બિન-કોવિડ બંને ઇમરજન્સી સેવાઓ પર ધ્યાન આપવું આવશ્યક છે: ગૃહ મંત્રાલયે રાજ્યોને કહ્યું
કેબિનેટ સચિવની અધ્યક્ષતામાં વીડિયો કોન્ફરન્સના માધ્યમથી 10 મે 2020ના રોજ એક સમીક્ષા બેઠકનું આયોજન કરવામાં આવ્યું હતું જેમાં તબીબી પ્રોફેશનલો અને પેરામેડિકલ સ્ટાફને આવનજાવન પર કેટલાક રાજ્યો/ કેન્દ્ર શાસિત પ્રદેશો દ્વારા લાગુ કરવામાં આવેલા પ્રતિબંધોનો મુદ્દો ચર્ચાયો હતો.
આ બેઠકના અનુસંધાનમાં, કેન્દ્રીય ગૃહ મંત્રાલેય તમામ રાજ્યો/ કેન્દ્ર શાસિત પ્રદેશોને લેખિત સંદેશાવ્યવહારમાં જણાવ્યું હતું કે, તમામ આરોગ્ય સંભાળની જરૂરિયાતોને પહોંચી વળવા માટે અને લોકોના અમુલ્ય જીવન બચાવવા માટે તમામ તબીબી પ્રોફેશનલો અને પેરા મેડિકલ સ્ટાફ સરળતાથી અને વિના અવરોધે આવનજાવન કરી શકે તે સુનિશ્ચિત થવું જોઇએ. તેમાં ઉમેરવામાં આવ્યું હતું કે, તબીબી પ્રોફેશનલો અને પેરામેડિકલ સ્ટાફને આવનજાવન પર કોઇપણ પ્રકારના પ્રતિબંધોના કારણે કોવિડ અને બિન-કોવિડ તબીબી સેવાઓમાં ગંભીર અડચણો ઉભી થઇ શકે છે.
ઉપરોક્ત બાબતોને ધ્યાનમાં રાખીને, આ સંદેશા વ્યવહારમાં ભારપૂર્વક કહેવામાં આવ્યું હતું કે, તમામ રાજ્યો/ કેન્દ્ર શાસિત પ્રદેશોની સરકારોએ તમામ તબીબી પ્રોફેશનલો, નર્સો, પેરા મેડિકલ સ્ટાફ, સફાઇ કર્મચારીઓ અને એમ્બ્યુલન્સ કોઇપણ પ્રકારના અવરોધ વગર સરળતાથી આવનજાવન કરે તે સુનિશ્ચિત કરવું જોઇએ. આનાથી દર્દીઓને કોઇપણ પ્રકારની અડચણો વગર તમામ કોવિડ અને બિન-કોવિડ તબીબી સેવાઓ પૂરી પાડી શકાશે. તેમાં એવું પણ ટાંકવામાં આવ્યું હતું કે, ઉપરોક્ત તમામ તબીબી પ્રોફેશનલોને રાજ્યો/ કેન્દ્ર શાસિત પ્રદેશોએ આંતર-રાજ્ય મુસાફરીની પણ સુવિધા કરી આપવી જોઇએ.
વધુમાં એવું પણ ભારપૂર્વક કહેવામાં આવ્યું હતું કે, તમામ ખાનગી ક્લિનિક્સ, નર્સિંગ હોમ અને લેબોરેટરીઓ તેમના તબીબી પ્રોફેશનલો અને સ્ટાફ સાથે ખુલ્લા રાખવાની તેમને મંજૂરી આપવામાં આવે. આનાથી કોવિડ અને બિન-કોવિડ એવા તમામ દર્દીઓને કોઇપણ પ્રકારની અડચણો વગર ઇમરજન્સીની સ્થિતિમાં સેવાઓ પૂરી પાડી શકાશે અને તેનાથી હોસ્પિટલો પર વધારાનું ભારણ ઘટશે.
તબીબી પ્રોફેશનલોને આવનજાવન સંબંધિત સત્તાવાર સંદેશાવ્યવહાર જોવા માટે અહીં ક્લિક કરો
GP/DS
(
યુવા બાબતો અને રમત મંત્રાલય
198 ખેલાડીઓ સહિત 280 સભ્યો ધરાવતી ભારતીય ટીમે સ્પેશિયલ ઓલિમ્પિક્સ - સમર ગેમ્સ માટે બર્લિન તરફ પ્રયાણ કર્યું
198 ખેલાડીઓ સહિત 280 સભ્યોની બનેલી ભારતીય ટીમ 12મી જૂને સ્પેશિયલ ઓલિમ્પિક્સ વર્લ્ડ ગેમ્સમાં ભાગ લેવા માટે જર્મનીના બર્લિન જવા રવાના થઈ હતી.
તેમની મુસાફરી પહેલા, ટીમને 8મી જૂનના રોજ વિદાય સમારંભમાં યુવા બાબતો અને રમતગમત  મંત્રી શ્રી અનુરાગ સિંહ ઠાકુરને મળવાની તક પણ મળી.
MYASએ સ્પેશિયલ ઓલિમ્પિક્સમાં ભારતીય ટુકડીની સહભાગિતા માટે 7.7 કરોડ રૂ.ની રકમ મંજૂર કરી છે, જે અત્યાર સુધીની ઇવેન્ટ માટે મંજૂર કરાયેલી સૌથી વધુ રકમ છે.
ટીમે સ્પોર્ટ્સ ઓથોરિટી ઓફ ઈન્ડિયા  જવાહરલાલ નેહરુ સ્ટેડિયમ, દિલ્હી ખાતે વર્લ્ડ ઈવેન્ટની તૈયારી માટે એક પ્રિપેરેટરી કોચિંગ કેમ્પ પણ રાખ્યો હતો. સ્પર્ધામાં 190 દેશોના 7000 થી વધુ ખેલાડીઓ ભાગ લેશે.
17મીથી 25મી જૂન દરમિયાન યોજાનારી આ મેગા ઈવેન્ટમાં ભારતીય એથ્લેટ્સ 16 વિવિધ સ્પોર્ટ્સ ડિસિપ્લિનમાં મેડલ માટે મુકાબલો કરતા જોવા મળશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 111
પ્રધાનમંત્રીનું કાર્યાલય
પ્રધાનમંત્રી 7 સપ્ટેમ્બર, 2019ના રોજ મહારાષ્ટ્રમાં મુંબઇ અને ઔરંગાબાદનની મુલાકાત લેશે
મુંબઇ મેટ્રોને પ્રોત્સાહન, મેટ્રો લાઇનનું વિસ્તૃતીકરણ
પ્રધાનમંત્રી શ્રી નરેન્દ્ર મોદી સપ્ટેમ્બર 7, 2019ના રોજ મહારાષ્ટ્રમાં મુંબઈ અને ઔરંગાબાદની મુલાકાત લેશે.
મુંબઈ
મુંબઈમાં પ્રધાનમંત્રી ત્રણ મેટ્રો લાઈન માટેનો શિલાન્યાસ કરશે કે જે શહેરના મેટ્રો નેટવર્કમાં વધારાના 42 કિલોમીટરના માર્ગનો ઉમેરો કરશે. મેટ્રોના ત્રણ કોરીડોર આ મુજબ છે: 9.2 કિલોમીટર લાંબો ગાયમુખથી શિવાજી ચોક  મેટ્રો – 10 કોરીડોર, 12.7 કિલોમીટર લાંબો વડાલાથી છત્રપતિ શિવાજી મહારાજ ટર્મિનસ મેટ્રો – 11 કોરીડોર અને 20.7 કિલોમીટર લાંબો કલ્યાણથી તલોજા મેટ્રો – 12 કોરીડોર.
પ્રધાનમંત્રી અત્યાધુનિક મેટ્રો ભવનનો પણ શિલાન્યાસ કરશે; 32 માળની આ ઈમારત આશરે 34૦ કિલોમીટરની 14 મેટ્રો લાઈનને સંચાલિત અને નિયંત્રિત કરશે.
પ્રધાનમંત્રી બંદોગરી મેટ્રો સ્ટેશન, કાંદિવલી ઇસ્ટનું પણ ઉદ્ઘાટન કરશે.
તેઓ અત્યાધુનિક મેટ્રો કોચ કે જે મેક ઇન ઇન્ડિયા અંતર્ગત સૌપ્રથમ મેટ્રો કોચ છે તેનું પણ ઉદ્ઘાટન કરશે.
ઔરંગાબાદ
ઔરંગાબાદમાં પ્રધાનમંત્રી મહારાષ્ટ્ર રાજ્ય ગ્રામીણ રોજગારી મિશન  દ્વારા આયોજિત એક રાજ્ય સ્તરના મહિલા સક્ષમ મેળો/સ્વ-સહાય જૂથોના સશક્ત મહિલા સંમેલનને સંબોધન કરશે.
RP
(Visitor Counter : 119
પ્રધાનમંત્રીનું કાર્યાલય
પ્રધાનોની મંત્રી પરિષદમાં સામેલ કરાયેલા તમામ લોકોને પ્રધાનમંત્રીએ અભિનંદન આપ્યા
પ્રધાનમંત્રી શ્રી નરેન્દ્ર મોદીએ આજે તેમના બધા સાથીદારોને અભિનંદન પાઠવ્યા છે જેમણે આજે શપથ લીધા છે અને તેમના મંત્રી પદના કાર્યકાળ માટે ખૂબ ખૂબ શુભકામનાઓ પાઠવી છે.
એક ટવીટમાં પ્રધાનમંત્રીએ કહ્યું, "હું આજે તમામ શપથ લેનારા બધા સાથીદારોને અભિનંદન આપું છું અને તેમના મંત્રી પદના કાર્યકાળ માટે ખૂબ ખૂબ શુભકામના પાઠવું છું. અમે લોકોની આકાંક્ષાઓ પૂર્ણ કરવા અને મજબૂત અને સમૃદ્ધ ભારત નિર્માણ માટે કામ ચાલુ રાખીશું. #Govt4Growth"
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
ઇન્દોરમાં મેટ્રો રેલવે કનેક્ટિવિટીને પ્રોત્સાહન
મંત્રીમંડળે ઇન્દોર મેટ્રો રેલ પ્રોજેક્ટને મંજૂરી આપી, જેમાં રિંગ લાઇન  સામેલ છે
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઇન્દોર મેટ્રો રેલ યોજનાને મંજૂરી આપી દીધી છે, જેમાં બંગાળી સ્ક્વેયર-વિજયનગર-ભાવરશાળા-એરપોર્ટ-પાટાસિયા-બંગાળી સ્ક્વેયર રિંગ લાઇન સામેલ છે. આ માર્ગની કુલ લંબાઈ 31.55 કિલોમીટર છે, જે ઇન્દોરનાં તમામ મુખ્ય કેન્દ્રો અને શહેરી વિસ્તારોને જોડશે.
વિગતઃ
- રિંગ લાઇનની લંબાઈ 31.55 કિલોમીટર છે.
- રિંગ લાઇન બંગાળી સ્ક્વેયર-વિજયનગર-ભાવરશાળા-એરપોર્ટ-પાટાસિયા-બંગાળી સ્ક્વેયર સુધીની હશે.
- રિંગ લાઇન પર સ્ટેશનોની સંખ્યા 30 છે.
- આ યોજનાથી ઇન્દોર શહેરમાં સુરક્ષિત, વિશ્વસનિય અને વાજબી પરિવહન સિસ્ટમ ઉપલબ્ધ થશે, જેમાં શહેરનાં તમામ મુખ્ય કેન્દ્ર જોડાશે. એમાં દુર્ઘટનાઓમાં, પ્રદૂષણ, સફરનાં સમયમાં ઘટાડો થશે, ઊર્જાનો વપરાશ ઘટશે, અસામાજિક પ્રવૃત્તિઓમાં ઘટાડો થશે તથા શહેરી વિસ્તાર અને સતત વિકાસ માટે જમીનનાં ઉપયોગમાં મદદ મળશે.
- આ યોજના પાછળ અંદાજે રૂ. 7500.80 કરોડનો ખર્ચ થશે અને એને ચાર વર્ષમાં પૂર્ણ કરવામાં આવશે.
ફાયદાઃ
મેટ્રો રેલ યોજનાથી ઇન્દોરની 30 લાખની વસતિને પ્રત્યક્ષ કે પરોક્ષ સ્વરૂપે લાભ થશે તથા આ મેટ્રો રેલવે કોરિડોરથી રેલવે સ્ટેશન, બીઆરડી સ્ટેશન, બસોનું ફીડર નેટવર્ક, ઇન્ટરમીડિયટ પબ્લિક ટ્રાન્સપોર્ટ તથા નોન-મોટર પરિવહન માટે મલ્ટિમોડલનો સમન્વય થશે. આ યોજનામાં પ્રવાસી ભાડાં ઉપરાંત ભાડું અને જાહેરાત, ટ્રાન્ઝિટ ઓરિએન્ટેડ ડેવલપમેન્ટ  અને ટ્રાન્સફર ડેવલપમેન્ટ રાઇટ થી કમાણી થશે.
મેટ્રો રેલવે કોરિડોરની આસપાસનાં રહેણાક વિસ્તારોને બહુ લાભ થશે, કારણ કે આ લોકો પોતાની આસપાસનાં સ્ટેશનોથી શહેરનાં વિવિધ વિસ્તારોમાં સરળતાપૂર્વક પહોંચી જશે. રિંગ લાઇન સ્માર્ટ સિટી યોજના અંતર્ગત શહેરની ગીચ વસતિ ધરાવતાં વિસ્તારો અને નવા વિકસિત થઈ રહેલાં ક્ષેત્રોનાં રેલવે સ્ટેશન, એરપોર્ટ અને એબીડી સાથે જોડાશે.
મેટ્રો રેલવેથી સ્થાનિક રહેવાસીઓ, પ્રવાસીઓ, ઓફિસમાં કામ કરતાં કર્મચારીઓ, વિદ્યાર્થીઓ, મુલાકાતીઓ અને પર્યટકોને પર્યાવરણને અનુકૂળ તથા સતત જાહેર પરિવહનનું સાધન ઉપલબ્ધ થશે.
પ્રગતિઃ
- આ યોજનાનો અમલ કરવા માટે મધ્યપ્રદેશ મેટ્રો રેલ કંપની લિમિટેડની રચના કરવામાં આવી છે.
- ઇન્દોર મેટ્રો રેલ યોજના માટે કેન્દ્ર સરકાર અને મધ્યપ્રદેશ સરકાર સમાન આધારે ખર્ચનું વહન કરશે અને એ માટે એશિયાન ડેવલપમેન્ટ બેંક અને ન્યૂ ડેવલપમેન્ટ બેંક પાસેથી થોડું ઋણ લેવામાં આવશે.
- મેસર્સ ડીબી એન્જિનીયરિંગ એન્ડ કન્સલ્ટિંગ જીએમબીએચને મેસર્સ લુઈ બર્જર એસએએસ અને મેસર્સ જિયોડેટા એન્જિનીયરિંગની સાથે ઇન્દોર મેટ્રો રેલ યોજનાનાં જનરલ કન્સલ્ટન્ટ તરીકે નિમણૂક થઈ છે.
- યોજનાનાં પ્રથમ સિવિલ કાર્યો માટે ટેન્ડર્સ મંગાવવામાં આવ્યાં છે. ટૂંક સમયમાં કામ શરૂ થઈ જશે.
RP
(Visitor Counter : 116
ઇલેક્ટ્રોનિક્સ તથા સૂચના પ્રોદ્યોગિકી મંત્રી
મંત્રીમંડળે આઇટી હાર્ડવેર માટે ઉત્પાદન સાથે સંકળાયેલી પ્રોત્સાહન યોજનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આઇટી હાર્ડવેર માટે ઉત્પાદન સાથે સંબંધિત પ્રોત્સાહન  યોજનાને મંજૂરી આપી છે. આ યોજનાનો આશય આઇટી હાર્ડવેરની વેલ્યુ ચેઇન માં સ્થાનિક ઉત્પાદનને વેગ આપવા અને મોટા પાયે રોકાણને આકર્ષવા ઉત્પાદન સાથે સંબંધિત પ્રોત્સાહન આપવાનો છે. સૂચિત યોજના અંતર્ગત લક્ષિત વર્ગોમાં લેપ્ટોપ્સ, ટેબ્લેટ્સ, ઓલ-ઇન-વન પીસી  અને સર્વર સામેલ છે.
આ યોજના ચાર  વર્ષના ગાળા માટે ભારતમાં ઉત્પાદન થયેલી અને લક્ષિત સેગમેન્ટ અંતર્ગત આવરી લેવાયેલી ચીજવસ્તુઓના ચોખ્ખા સંવર્ધિત વેચાણ  પર 4 ટકાથી 2 ટકા/1 ટકાનું પ્રોત્સાહન આપશે.
આ યોજનાથી લેપ્ટોપ્સ, ટેબ્લેટ્સ, ઓલ-ઇન-વન પીસી અને સર્વર્સ સહિત આઇટી હાર્ડવેર ઉત્પાદનના ક્ષેત્રમાં સંકળાયેલી 5 મોટી આંતરરાષ્ટ્રીય કંપનીઓ અને 10 સ્થાનિક કંપનીઓને લાભ થવાની શક્યતા છે. આત્મનિર્ભર ભારત અંતર્ગત ઉત્પાદનને પ્રોત્સાહન આપવા આ એક મહત્વપૂર્ણ સેગમેન્ટ છે, કારણ કે અત્યારે આ ચીજવસ્તુઓ માટે મોટા પાયે આયાત પર આધાર રાખવો પડે છે.
નાણાકીય અસર:
આ મંજૂર થયેલી યોજનાનો કુલ ખર્ચ આગામી 4 વર્ષ માટે અંદાજે રૂ. 7,350 કરોડ થશે, જેમાં રૂ. 7,325 કરોડનો પ્રોત્સાહન ખર્ચ અને રૂ. 25 કરોડનો વહીવટી ચાર્જ સામેલ છે.
ફાયદા:
આ યોજના દેશમાં ઇલેક્ટ્રોનિક્સ ઇકોસિસ્ટમના વિકાસને વેગ આપશે. આંતરરાષ્ટ્રીય મૂલ્ય સાંકળ સાથે સંકલન સ્થાપિત થવાને કારણે ભારત ઇલેક્ટ્રોનિક્સ સિસ્ટમ, ડિઝાઇન અને ઉત્પાદન  માટે વૈશ્વિક કેન્દ્ર બનવાની સારી સ્થિતિમાં હશે, જેના પરિણામે દેશ આઇટી હાર્ડવેર નિકાસ માટેનું કેન્દ્ર બનશે.
આ યોજનાથી આગામી 4 વર્ષમાં 1,80,000થી વધારે  રોજગારીનું સર્જન થશે.
આ યોજના આઇટી હાર્ડવેર માટે સ્થાનિક મૂલ્ય સંવર્ધનને વેગ પ્રદાન કરશે, જેમાં વર્ષ 2025 સુધીમાં 20થી 25 ટકા સુધીનો વધારો અપેક્ષિત છે.
પૃષ્ઠભૂમિ:
રાષ્ટ્રીય ઇલેક્ટ્રોનિક્સ 2019 પરનું વિઝન 25.02.2019ના રોજ અધિસૂચિત થયું હતું. આ વિઝનમાં ચિપસેટ સહિત મુખ્ય ઘટકો વિકસાવવા અને આંતરરાષ્ટ્રીય સ્તરે સ્પર્ધા કરી શકે એ માટે ઉદ્યોગ માટે સાનુકૂળ વાતાવરણ ઊભું કરવા દેશમાં પ્રોત્સાહન આપીને અને ક્ષમતાઓ વધારીને ભારતને ઇલેક્ટ્રોનિક્સ સિસ્ટમની ડિઝાઇન અને ઉત્પાદન  માટે આંતરરાષ્ટ્રીય કેન્દ્ર બનાવવાનો લક્ષ્યાંક નિર્ધારિત કરવામાં આવ્યો છે.
અત્યારે ભારતમાં લેપ્ટોપ અને ટેબ્લેટની માગ મુખ્યત્વે આયાત દ્વારા પૂરી કરવામાં આવે છે. વર્ષ 2019-20 દરમિયાન ભારતમાં 4.21 અબજ ડોલરના લેપ્ટોપ અને 0.41 અબજ ડોલરના ટેબ્લેટની આયાત થઈ હતી. આઇટી હાર્ડવેર માટેના બજારમાં આંતરરાષ્ટ્રીય સ્તરે 6થી 7 કંપનીઓનો દબદબો છે, જેઓ વિશ્વના બજારહિસ્સામાં આશરે 70 ટકા હિસ્સો ધરાવે છે. આ કંપનીઓ આંતરરાષ્ટ્રીય બજારમાં સ્પર્ધા કરવા ઓછા ખર્ચે મોટા પાયે ઉત્પાદન કરવાની  નીતિ અપનાવવા સક્ષમ છે. આ કંપનીઓ ભારતમાં તેમની કામગીરી વધારે અને આઇટી હાર્ડવેરનું ઉત્પાદન કરવા માટે મુખ્ય કેન્દ્ર બનાવે એ જરૂરી છે.
દુનિયાની હાલની સ્થિતિને ધ્યાનમાં રાખીને ઉત્પાદન ક્ષેત્ર મોટા પરિવર્તનમાંથી પસાર થઈ રહ્યું છે. દુનિયાભરમાં ઉત્પાદક કંપનીઓ એક બજાર પર નિર્ભરતામાં રહેલા જોખમને ઘટાડવા વિવિધ સ્થળે ઉત્પાદન શરૂ કરવા નજર દોડાવી રહી છે.
(Visitor Counter : 107